

(Návrh)
UZNESENIE VLÁDY SLOVENSKEJ REPUBLIKY
č. 
z ......... 2026
k Harmonogramu organizačno-technického zabezpečenia 
referenda vyhláseného na sobotu 4. júla 2026
	Číslo materiálu:
	UV-......./2026

	Predkladateľ:
	minister vnútra


Vláda

schvaľuje
Harmonogram organizačno-technického zabezpečenia referenda vyhláseného na sobotu 4. júla 2026;

ukladá 
ministrovi financií
ministrovi vnútra
ministrovi spravodlivosti
predsedovi Štatistického úradu SR
prednostom okresných úradov
zabezpečiť vo svojej pôsobnosti plnenie úloh vyplývajúcich z Harmonogramu organizačno-technického zabezpečenia referenda schváleného v bode A.1.,
do 4. júla 2026
ministrovi financií
schváliť povolené prekročenie limitu výdavkov v kapitole Ministerstvo vnútra SR v sume 10 474 045 eur a v kapitole Štatistický úrad SR v sume 1 918 903 eur na krytie výdavkov spojených s prípravou, technickým zabezpečením a vykonaním referenda vyhláseného na sobotu 4. júla 2026 na základe predložených žiadostí podľa bodu B.3. a B.5. tohto uznesenia,
do 11. júna 2026

ministrovi vnútra
požiadať Ministerstvo financií SR o povolené prekročenie limitu výdavkov kapitoly Ministerstvo vnútra SR v sume 10 474 045 eur na plnenie úloh vyplývajúcich z Harmonogramu organizačno-technického zabezpečenia referenda vyhláseného na sobotu 4. júla 2026 schváleného v bode A.1. tohto uznesenia,
do 2. júna 2026
koordinovať činnosť orgánov štátnej správy a samosprávy, ktoré plnia a zodpovedajú za splnenie úloh spojených s organizačnou prípravou a technickým zabezpečením referenda v roku 2026,
do 4. júla 2026
predsedovi Štatistického úradu SR
požiadať Ministerstvo financií SR o povolené prekročenie limitu výdavkov kapitoly Štatistický úrad SR v sume 1 918 903 eur na plnenie úloh vyplývajúcich z Harmonogramu organizačno-technického zabezpečenia referenda vyhláseného na sobotu 4. júla 2026 schváleného v bode A.1. tohto uznesenia,
do 2. júna 2026
zabezpečiť spracovanie výsledkov referenda  v roku 2026;
do 5. júla 2026,
poveruje 

predsedu vlády
predložiť Harmonogram organizačno-technického zabezpečenia referenda vyhláseného na sobotu 4. júla 2026 predsedovi Národnej rady SR;
žiada
starostov obcí
primátorov miest
zabezpečiť vo svojej pôsobnosti plnenie úloh vyplývajúcich z Harmonogramu organizačno-technického zabezpečenia referenda vyhláseného na sobotu
4. júla 2026 schváleného v bode A.1.
Vykonajú:	predseda vlády
	minister financií
	minister vnútra
	minister spravodlivosti
	predseda Štatistického úradu SR
	prednostovia okresných úradov

Na vedomie:	predseda Národnej rady SR
	starostovia obcí
	primátori miest

